Wikipedia in latino

Le **Wikipedia in latino** (*Vicipaedia Latina*) es le version de Wikipedia in latin. Illo comenciava functionar le 22 de maio de 2002. Le Vicipaedia distacca pro duo cosas: Primo, illo es le plus grande Wikipedia scribite in un lingua morte, e secundo, ben que le articulos es scribite in latin, le discussiones frequentemente es in alteres linguas como per exemplo in anglese, francese, germano e espaniol.

## Orthographia e grammatica

Il es ver que le grammatica del latin es fixe, le orthographia non lo es, nam existe plure scholas philosophic qui usa distincte orthographias. Isto occurre per le non-existentia de litteras minuscule in le latin e per le differentia medieval inter le literas i/j et u/v. In le Vicipaedia on usa le maniera de scriptura plus nove, proque iste maniera es le plus usate inter le philologos currente. Anque es obligatori differentiar le *u* del *v*, tamen no es acceptate le uso de *j*.

Assi mesmo, on no accepta le uso de litteras ligate como æ et œ, proque in le latin nunquam existeva iste literas, ma ille era contractiones pro economisar spatio in le papiros e manuscriptos. On usa le numeros arabic pro scriber ulle numero, salvo in le caso de seculos e reges e altere governatores.

## Vocabulario moderne e politica super neologismos

In le initio, le thema principal del articulos esseva le historia classic, tamen, desde 2006, un nove gruppo de usatores expandeva le discurso a themas cultural e al scientia moderne.

Le politica de Vicipaedia a proposito del neologismo es "Noli fingere", lo que significa "non inventa (neologismos)". Pro tractar conceptos qui non existeva ni in tempos antique ni medieval, on usa terminos del lingua latin moderne, como per exemplo le latino botanic, le latino scientific, le encyclopedias del seculo XIX in le quales on soleava scriber in latin e dictionarios latin moderne del Vaticano. Anque on usa como exemplos de scriptura le revistas popular moderne in latin, como Ephemeris e Radio Bremen.

Como in ulle lingua usate internationalmente, il es commun que existe diverse terminos correcte pro le mesmo concepto, como in interlingua nos pote dicer computator, computer o ordinator, e tote le terminos es correcte. In latin isto occurre multo plus frequentemente proque le lingua ha plus de duo milles annos de uso continue. Pro isto il es commun que existe distincte terminos antique, medieval, medieval tarde et moderne pro le mesme cosa. Quando isto occurre, in Vicipaedia on usa le termino plus antique pro le titulo del articulo, e in le articulo on monstra le altere nomines.

## Qualitate del articulos

Nemo ha le latin como lingua materne, tote le usatores apprendeva latin in alicun momento post le infantia. Como in ulle altere lingua apprendite, on face errores grammatic de tempore in tempore. Le administratores de Vicipaedia ha le responsabilitate de vigilar le qualitate del latin in le articulos. Pro isto, tote le paginas in Vicipaedia ha un indicator de qualitate del latin, illo es un puncto colorate in le angulo superior del dextra del articulo. Le colores usate in le indicator es verde (bon qualitate), orange (qualitate medie) et rubie (qualitate mal)

De altere parte, cata mense on elige un articulo eminente que distacca pro su qualitate et su nivello de latin.

## Vide etiam
* Wikipedia in interlingua
* Wikipedia in Esperanto

## Referentias